**Contract financiar în cadrul programului Erasmus+ pentru mobilitatea personalului de predare și/sau formare (KA131-HED)**

Domeniu: Universitar

An academic: 20.../20...

**PREAMBUL**

Prezentul **contract** (denumit în continuare „contractul”) este încheiat **între** următoarele părți:

**pe de o parte**,

Denumirea oficială completă: UNIVERSITATEA TEHNICA „GHEORGHE ASACHI” DIN IASI

Adresa oficială completă: Bd. Dimitrie Mangeron nr. 67, 700050, Iasi

Forma juridică oficială: Institutie publica

Număr de înregistrare oficială: 4701606

CIF/CUI: 4701606

OID: E10208735

Codul Erasmus: RO IASI05

Adresa de e-mail: rectorat@tuiasi.ro, international@tuiasi.ro

numit(ă) în continuare „organizația beneficiară”, reprezentat(ă) în scopul semnării prezentului contract de Prof.univ.dr.ing. Dan Cascaval, Rector

şi

**pe de altă parte:**

Numele și prenumele: [**numele complet al participantului**]

Data naşterii: [...]

Adresa completă de domiciliu: [...]

Telefon: [...]

Adresa de e-mail: [...]

Pentru participanţii care beneficiază de sprijin financiar din fonduri ale UE, cu excepţia participanţilor la mobilităţi cu grant zero:

având contul bancar unde se va transfera sprijinul financiar:

Numele titularului de cont: [...]

Denumirea completă a băncii: [...]

Codul BIC (SWIFT): [...]

Codul IBAN: [...]

numit(ă) în continuare „participantul”.

Părțile menționate mai sus au convenit asupra încheierii contractului.

Contractul este alcătuit din:

Termeni și condiții

Anexa 1[[1]](#footnote-1): Acord de mobilitate Erasmus+ pentru mobilitatea personalului de predare

Prevederile stabilite în „Termeni și condiții” prevalează asupra celor stabilite în anexă.

Participantul primește:

🗆 Sprijin financiar din fonduri UE destinate programului Erasmus+

🗆 Grant zero

🗆 Sprijin financiar parțial din fonduri UE destinate programului Erasmus+ combinat cu zile de finanțare cu grant zero

Sprijinul financiar include: a se vedea art. 3.

# TERMENI ȘI CONDIȚII

**ARTICOLUL 1 — OBIECTUL CONTRACTULUI**

1.1 Prezentul contract stabilește drepturile și obligațiile, precum și termenii și condițiile aplicabile sprijinului financiar acordat participantului pentru desfășurarea unei activități de mobilitate în cadrul programului Erasmus+.

1.2 Organizația beneficiară se angajează să acorde sprijin financiar participantului în vederea desfăşurării unei activităţi de mobilitate în cadrul programului Erasmus+.

1.3 Participantul acceptă sprijinul financiar sau acoperirea serviciilor în cuantumul precizat la art. 3 şi se angajează să desfăşoare activitatea de mobilitate de predare și/sau formare conform Anexei 1.

1.4 Modificările la prezentul contract vor fi solicitate și aprobate de ambele părți printr-o notificare oficială în scris, pe suport de hârtie sau în format electronic.

**ARTICOLUL 2 – DURATA MOBILITĂȚII**

2.1 Perioada acoperită de prezentul contract include:

* o perioadă de mobilitate fizică care începe la data de [.............] și se încheie la data de [.................], reprezentând un număr total de [............] (de) zile. Data de începere a perioadei de mobilitate fizică este prima zi în care participantul trebuie să fie prezent fizic la organizaţia gazdă, iar data de încheiere a perioadei de mobilitate este ultima zi în care participantul trebuie să fie prezent fizic la organizaţia gazdă.
* dacă se aplică: [.............] zile de transport incluse în calcularea sprijinului individual suplimentar.]
* în cazul mobilității mixte: o componentă virtuală care începe la data de [...........] și se încheie la data de [...........].]

2.2 Durata minimă a perioadei de mobilitate fizică este de 2 zile consecutive. Durata totală a perioadei de mobilitate fizică nu trebuie să depășească 60 de zile, inclusiv pentru orice perioadă cu grant zero.

Pentru mobilitatea de predare: Numărul minim de ore de predare trebuie să fie respectat conform regulilor Ghidului Programului Erasmus+. Participantul va preda un număr total de […] ore în [...] zile.

2.3 Documente justificative necesare pentru a atesta participarea la mobilitate: declarația (certificat de participare) semnată de organizaţia gazdă trebuie să menționeze numele participantului, tipul de mobilitate și datele confirmate de începere și de încheiere ale perioadei de mobilitate fizică, precum și componenta virtuală în cazul mobilității mixte. În plus, participantul va pune la dispoziție și o dovadă a realizării efective a deplasării către țara gazdă (după caz, bilete de transport sau tichete de îmbarcare sau facturi pentru servicii de cazare etc.).

**ARTICOLUL 3 – SPRIJIN FINANCIAR**

3.1 Sprijinul financiar este calculat conform regulilor de finanțare din Ghidul Programului Erasmus+, versiunea 2024.

3.2 Participantul va primi un sprijin financiar din fondurile UE destinate programului Erasmus+ pentru un număr de [...] (de) zile de mobilitate fizică. [dacă se aplică: În plus, [...] zile de transport sunt adăugate și incluse în calcularea sprijinului individual.] [dacă participantul nu primește sprijin financiar pentru o parte sau pentru întreaga perioadă de mobilitate, numărul de luni și/sau zile va fi ajustat corespunzător.]

3.3 Participantul poate depune o cerere pentru prelungirea perioadei de mobilitate fizică în condițiile menționate la art. 2 pct. 2.2, respectiv în Ghidul Programului Erasmus+. Dacă organizația beneficiară aprobă prelungirea perioadei de mobilitate, contractul trebuie modificat prin act adițional în mod corespunzător.

3.4

Opțiunea 1: Organizația beneficiară acordă participantului un sprijin financiar total pentru activitatea de mobilitate în valoare de […] euro, reprezentând:

* sprijin individual de [...] euro [dacă se aplică: care include și sprijin individual suplimentar pentru zile de transport].
* sprijin pentru transport din categoria [selectat ce se aplică:„green travel” / „non-green travel”] de […] euro.

 [În cazul mobilității cu grant zero pentru întreaga perioadă de mobilitate, sprijinul financiar total va fi completat cu 0 (zero).]

3.5 Atunci când se aplică, sprijinul financiar acordat în cazul categoriilor de sprijin pentru transport sau includere (transport din categoria „green travel”; transport din categoria „non-green travel”; sprijin pentru includere destinat participanților, bazat pe costuri reale) se bazează pe documente justificative puse la dispoziţie de către participant.

**ARTICOLUL 4 – ELIGIBILITATEA COSTURILOR**

4.1 Pentru a fi eligibile, costurile trebuie să fie suportate de participant în perioada stabilită la art. 2 pct. 2.1 și/sau să fie necesare pentru implementarea activității descrisă în Anexa 1.

4.2 În ceea ce privește costurile reale (de exemplu sprijinul pentru includere destinat participanților), acestea trebuie demonstrate pe baza documentelor justificative precum facturi, bonuri, dovezi de plată etc.

4.3 Sprijinul financiar nu poate fi utilizat pentru a acoperi cheltuieli deja finanțate din fonduri ale Uniunii Europene. Sprijinul financiar este compatibil cu orice altă sursă de finanțare, inclusiv venituri pe care participantul le poate obține lucrând în cadrul activităților de predare sau pentru orice alt tip de muncă desfășurată în afara activităților de mobilitate, atâta vreme cât acesta își îndeplinește integral activitățile prevăzute în Anexa 1.

4.4 Participantul nu poate solicita decontarea pierderilor de schimb valutar sau a comisioanelor bancare percepute de banca sa pentru viramentele efectuate de organizația beneficiară.

**ARTICOLUL 5 – MODALITĂȚI DE PLATĂ**

5.1 Pentru mobilitate outgoing: Un avans se va plăti participantului în termen de 30 de zile calendaristice de la semnarea prezentului contract de către ambele părți, dar nu mai târziu de data de începere a mobilității.]

Participantul va primi o plată cu titlu de avans în valoare de 100% din sprijinul financiar total stabilit la art. 3. În cazul în care participantul nu pune la dispoziția organizației beneficiare documentele justificative cerute până la termenul precizat de aceasta, se poate accepta, în mod excepțional, o plată întârziată a avansului, în baza unor motive întemeiate.

5.2 Dacă valoarea avansului de la art. 5 pct. 5.1 este mai mică de 100% din sprijinul financiar total, transmiterea online a raportului participantului (prin instrumentul online EU Survey) se consideră ca fiind cererea participantului de plată a soldului. Organizația beneficiară are la dispoziție 45 de zile calendaristice pentru a transfera soldul sau de a iniţia procedurile de recuperare prin emiterea unei note de debit, dacă este cazul.

**ARTICOLUL 6 – RECUPERAREA SUMELOR PLĂTITE**

5.1 Sprijinul financiar sau o parte a acestuia va fi recuperat de către organizația beneficiară dacă participantul nu respectă termenii contractului. În cazul în care participantul reziliază contractul înainte de încheierea acestuia, acesta va trebui să returneze suma din grantul deja plătit, cu excepția cazului în care s-a convenit diferit cu organizația beneficiară în situații de forță majoră. Aceste situații din urmă vor fi raportate de organizația beneficiară și supuse aprobării de către Agenția Națională din România.

**ARTICOLUL 7 – ASIGURARE**

7.1 Organizația beneficiară trebuie să se asigure că participantul are o acoperire de asigurare adecvată fie prin încheierea de către organizația beneficiară a asigurării necesare, fie prin obținerea unui acord din partea organizaţiei gazdă prin care aceasta din urmă să furnizeze asigurarea, fie oferind participantului informațiile relevante și sprijinul necesar pentru a-și încheia pe cont propriu asigurarea[În situația în care organizaţia gazdă/de trimitere este identificată ca fiind partea răspunzătoare de la art. 7 pct. 7.3, un document adițional prin care se vor stabili condițiile încheierii asigurării va fi atașat acestui contract financiar incluzând și acordul organizaţia gazdă/de trimitere.]

7.2 Asigurarea va acoperi cel puțin o asigurare de sănătate [următoarele tipuri de asigurări sunt opționale, iar organizația beneficiară va selecta ce se aplică: o asigurare de răspundere civilă / o asigurare de accident].[Explicație: În cazul mobilității între țările programului, asigurarea națională de sănătate a participantului include o asigurare de bază pe durata șederii sale într-o altă țară UE prin Cardul European de Sănătate. Cu toate acestea, acoperirea Cardului European de Sănătate s-ar putea să nu fie suficientă în toate situațiile, în special în cazul repatrierii, al anumitor intervenții medicale sau în cazul mobilităților către o țară terță care nu este asociată la program. În acest caz, o asigurare privată suplimentară ar putea fi necesară. Asigurarea civilă și asigurarea de accident acoperă daunele cauzate de participant sau participantului pe durata șederii sale în străinătate. Diverse prevederi cu privire la aceste asigurări există în diferite țări, iar participanții riscă să nu fie acoperiți de asigurarea standard, de exemplu dacă participanții nu sunt considerați angajați sau înmatriculați la organizaţia gazdă/de trimitere. În completarea celor de mai sus, este recomandată încheierea unei asigurări în caz de pierdere sau furt al documentelor, biletelor de călătorie și bagajului.]

Compania / companiile de asigurare: ...

Numărul asigurării: ...

Polița de asigurare: [selectat ce se aplică, după caz: nominativă / la ordin / la purtător]]

7.3 Partea responsabilă pentru încheierea asigurării este: participantul

**ARTICOLUL 8 – NIVEL LINGVISTIC ȘI SPRIJIN LINGVISTIC ONLINE (OLS)**

7.1 Participantul poate efectua evaluarea lingvistică OLS în limba în care va desfășura mobilitatea (dacă este disponibilă) înainte de perioada de mobilitate și poate utiliza cursurile de limbă OLS disponibile pe platformă.

7.2 Nivelul competenței lingvistice în limba [...............] pe care participantul îl are sau se angajează să îl obțină până la începerea perioadei de mobilitate este: A1 / A2 / B1 / B2 / C1 / C2

**ARTICOLUL 9 – RAPORTUL PARTICIPANTULUI (EU SURVEY)**

9.1 Participantul va completa și va transmite online raportul participantului (prin instrumentul online EU Survey) cu privire la propria activitate de mobilitate, în termen de 30 de zile calendaristice de la primirea invitației de completare.

9.2 Participantului care nu completează și nu transmite online raportul participantului i se poate cere de către organizația beneficiară rambursarea totală sau parțială a sprijinului financiar primit.

**ARTICOLUL 10 – PRINCIPII ETICE ȘI VALORI EUROPENE**

10.1 Activitatea de mobilitate trebuie să se desfășoare cu respectarea celor mai înalte standarde etice și a legislației UE, internaționale și naționale privind principiile etice.

10.2 Participantul trebuie să respecte valorile de bază ale UE (precum respectarea demnității umane, a libertății, a democrației, a egalității, a statului de drept și a drepturilor omului, inclusiv a drepturilor minorităților).

10.3 Dacă un participant încalcă oricare dintre obligațiile care îi revin în temeiul prezentului articol, sprijinul financiar acordat poate să fie redus sau să nu fie plătit.

**ARTICOLUL 11 – PROTECȚIA DATELOR** **CU CARACTER PERSONAL**

11.1 Orice fel de date cu caracter personal conţinute în contract vor fi prelucrate sub responsabilitatea operatorului de date identificat în declarația de confidențialitate în conformitate cu legislația aplicabilă privind protecția datelor, în special în concordanţă cu Regulamentul (CE) Nr. 2018/1725[[2]](#footnote-2) și cu actele naționale aferente în materie de protecție a datelor și în scopurile prevăzute în declarația de confidențialitate prevăzută pe site-ul <https://webgate.ec.europa.eu/erasmus-esc/index/privacy-statement>.

Aceste date vor fi prelucrate numai în legătură cu implementarea contractului și urmărirea acestuia de către organizația beneficiară, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE (Curtea Auditorilor şi Oficiul European de Luptă Antifraudă (OLAF)).

11.2 Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. Participantul trebuie să adreseze orice întrebare referitoare la procesarea datelor sale personale către organizația beneficiară și/sau Agenția Națională. Participantul poate depune o plângere împotriva procesării datelor sale personale la Autoritatea Europeană pentru Protecția Datelor cu privire la folosirea datelor de către Comisia Europeană.

**ARTICOLUL 12 – SUSPENDAREA CONTRACTULUI**

12.1 Contractul poate fi suspendat la solicitarea participantului sau a organizației beneficiare în cazul în care, din cauza unor situații excepționale – în special forţa majoră (a se vedea art.16) – implementarea este imposibilă sau excesiv de dificilă. Suspendarea va produce efecte la data agreată de părți prin notificare în scris. Contractul poate fi reluat la o dată ulterioară.

12.2 Organizația beneficiară poate — în orice moment — să suspende contractul dacă participantul a comis sau este suspectat că a comis:

a) erori substanțiale, nereguli, fraude; sau

b) o încălcare gravă a obligațiilor care revin în temeiul prezentului contract sau pe durata atribuirii acestuia (inclusiv implementarea necorespunzătoare a activității, prezentarea de informații false, nefurnizarea informațiilor solicitate, încălcarea normelor etice (dacă este cazul) etc.).

12.3 De îndată ce situația permite reluarea implementării, participantul și organizația beneficiară trebuie să agreeze imediat data reluării (ziua următoare datei încetării suspendării). Suspendarea va fi revocată cu începere de la data încetării suspendării.

12.4 Pe durata suspendării, participantul nu va primi sprijin financiar.

12.5 Participantul nu poate cere despăgubiri pentru daune ca urmare a suspendării de către organizația beneficiară.

12.6 Suspendarea nu aduce atingere dreptului organizației beneficiare de a rezilia contractul (a se vedea art. 13), caz în care organizația beneficiară va înceta mai întâi suspendarea contractului.

**ARTICOLUL 13 – REZILIEREA CONTRACTULUI**

13.1 Contractul poate fi reziliat de oricare dintre părți, dacă apar circumstanțe care fac ca implementarea a contractului să fie impracticabilă, imposibilă sau excesiv de dificilă.

13.2 În cazul rezilierii contractului de către participant pe motiv de „forţă majoră” (a se vedea art. 16), participantul este îndreptăţit să primească din sprijinul financiar cel puțin suma corespunzătoare perioadei din mobilitate realizată efectiv. Orice sume rămase vor trebui recuperate de către organizația beneficiară.

13.3 În cazul în care participantul nu respectă toate obligaţiile prevăzute în prezentul contract sau dacă participantul a comis erori substanțiale, fraude, acte de corupție sau este implicat într-o organizație criminală, în infracțiuni de spălare a banilor, infracțiuni de terorism (inclusiv finanțarea terorismului), exploatare prin muncă a copiilor sau trafic de persoane, organizația beneficiară poate să rezilieze contractul prin notificare oficială a participantului.

13.4 Organizația beneficiară își rezervă dreptul de a intenta o acțiune în instanță în cazul în care orice rambursare solicitată, urmare a rezilierii contractului, nu este efectuată în mod voluntar, în termenul limită notificat participantului prin scrisoare recomandată.

13.5 Rezilierea va produce efecte la data specificată în notificare: „data încetării”. Această dată trebuie stabilită după data notificării oficiale.

13.6 Participantul nu poate cere despăgubiri pentru daune ca urmare a rezilierii de către organizația beneficiară.

**ARTICOLUL 14 – CONTROL ȘI AUDIT**

14.1 Părțile contractante se obligă să furnizeze orice informații detaliate solicitate de Comisia Europeană, Agenția Națională din România sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt sau au fost implementate corespunzător.

14.2 Pe baza constatărilor finale de control și/sau audit, organizația beneficiară poate lua măsurile pe care le consideră necesare, inclusiv recuperarea integrală sau parțială a plăților realizate de aceasta.

**ARTICOLUL 15 – RĂSPUNDERE CIVILĂ**

15.1 Fiecare parte contractantă exoneraază cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

15.2 Agenția Națională din România, Comisia Europeană sau personalul acestora nu vor fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurării perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenției Naționale din România sau Comisiei Europene.

**ARTICOLUL 16 – FORȚA MAJORĂ**

16.1 Situația în care una dintre părți este împiedicată de forța majoră să își îndeplinească obligațiile care îi revin în temeiul contractului nu poate fi considerată o încălcare a acestora.

16.2 „Forță majoră” înseamnă orice situație sau eveniment care:

a) împiedică oricare dintre părți să își îndeplinească obligațiile care îi revin în temeiul contractului;

b) a fost neprevăzut(ă), excepțional(ă) și aflat(ă) în afara controlului părților;

c) nu s-a datorat erorii sau neglijenței acestora (sau a altor entități participante implicate în activitate); și

d) se dovedește inevitabil(ă) în ciuda exercitării întregii diligențe necesare.

16.3 Orice situație care constituie forță majoră trebuie notificată imediat celeilalte părți, în mod oficial, menționându-se natura, durata probabilă și efectele previzibile.

16.4 Părțile trebuie să ia imediat toate măsurile necesare pentru a limita orice prejudiciu datorat forței majore, precum și să depună toate eforturile pentru a relua implementarea activității cât mai curând posibil.

**ARTICOLUL 17 – DREPT APLICABIL ȘI INSTANȚELE COMPETENTE**

17.1 Prezentul contract este considerat de natură civilă. Utilizarea grantului se supune termenilor prezentului contract, regulilor aplicabile ale Uniunii Europene și, în subsidiar, legislației românești.

17.2 Instanțele competente sunt instanțele judecătorești din localitatea unde se află sediul organizației beneficiare, care au competența exclusivă de a soluționa orice litigiu între organizația beneficiară și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.

**ARTICOLUL 18 – INTRAREA ÎN VIGOARE**

18.1 Contractul intră în vigoare la data semnării de către ultima dintre cele două părţi semnatare.

18.2 Prezentul contract s-a încheiat în două exemplare, cu egală valoare juridică, câte unul pentru fiecare parte.

SEMNĂTURI

|  |  |
| --- | --- |
| Pentru participant  | Pentru organizația beneficiară |
| [nume, prenume]  | Prof.univ.dr.ing. Dan Cașcaval, Rector  |
|  |  |
| Semnătura | Semnătura și ștampila (dacă se aplică) |
|  | Ec. Petronela Ghețeu, Director EconomicJr. Mihaela Dosoftei, Oficiul Juridic |
| Încheiat la IasiData \_\_\_\_\_\_\_\_  | Încheiat la IasiData \_\_\_\_\_\_\_\_ |

Participantul a citit, a înțeles complet și a acceptat în mod expres, prin semnătura sa, conținutul și efectele tuturor clauzelor contractului și Anexei 1 la contract, care reprezintă acordul părților, inclusiv în mod specific prevederile din contract: dispozițiile art. 4 „Eligibilitatea costurilor“, dispozițiile art. 6 „Recuperarea sumelor plătite“, dispozițiile pct. 8.2 de la art. 8 „Nivel lingvistic și sprijin lingvistic online (OLS)“, dispozițiile pct. 9.2 de la art. 9 „Raportul participantului“, dispozițiile pct. 10.3 de la art. 10 „Principii etice și valori europene“, dispozițiile art. 12 „Suspendarea contractului“, dispozițiile art. 13 „Rezilierea contractului“, dispozițiile art. 14 „Control și audit“, dispozițiile art. 15 „Răspundere civilă“, dispozițiile art. 17 „Drept aplicabil și instanțele competente“.

SEMNĂTURĂ

Pentru participant

[nume, prenume]

Semnătura

Încheiat la Iași, data

Data \_\_\_\_\_\_\_\_

1. Nu este obligatoriu ca documentele din Anexa 1 să fie prezentate terţilor conţinând semnături în original; copii scanate ale semnăturilor și semnăturile electronice pot fi acceptate în funcție de legislația națională sau de procedurile instituției. Acordurile de învățare sunt întocmite și aprobate în format digital prin intermediul Erasmus Without Paper Network. [↑](#footnote-ref-1)
2. Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE. [↑](#footnote-ref-2)